สวัสดีค่ะ คือว่าหนูมีพสพวันที่ปจดหมดพอดี แล้วหลั่งนอก แต่วันถัดมายังมีเลือดซึมๆอยู่ หนูจะท้องได้มั้ย ถัดมาอีก5วัน มีอาการจุกแนนน่าอกถึงคอ เหมือนอาหารไม่ย่อย ไม่ค่อยสบายท้อง ปวดหัว แล้วอาการพวกนี้มันเกี่ยวข้องกับท้องไม่ท้องมั้ยคะ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% แต่หากเลย 7 วันไปแล้ว โอกาสที่จะตั้งครรภ์ก็จะมีเพิ่มขึ้นเรื่อยๆ ตามจำนวนวันที่เพิ่มขึ้นสำหรับอาการต่างๆ ที่ปรากฏหลังจากมีเพศสัมพันธ์ไป 5 วันนั้น ไม่ใช่อาการของการตั้งครรภ์ เพราะอาการของการตั้งครรภ์ จะไม่เกิดขึ้นเร็วภายใน 5 วันค่ะ ดังนั้น อาการต่างๆ ที่เป็นอยู่ คือ จุกแน่นหน้าอก อาหารไม่ย่อย ไม่สบายท้อง ปวดหัว จึงเกิดจากสาเหตุอื่น เช่น เป็นกรดไหลย้อน กระเพาะอาหารอักเสบ เป็นต้น ซึ่งอาจเกิดจากการทานอาหารไม่ตรงเวลา ทานอาหารรสจัด ทานอาการมากไป การดื่ม ชา กาแฟและแอลกอฮอล์ การทานยาแก้ปวดบางชนิด การมีความเครียด วิตกกังวล เป็นต้นในเบื้องต้น ควรทานอาหารอ่อนย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ควรแบ่งทานครั้งละพอประมาณ ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ และห้ามทานยาแก้ปวด เป็นต้นส่วนการที่จะทราบว่ามีการตั้งครรภ์หรือไม่นั้น ต้องรอดูประจำเดือนในรอบถัดไปว่าจะมาหรือไม่ค่ะ หากไม่มา จึงค่อยตรวจหาการตั้งครรภ์ดูค่ะ